
คลินิกเวชกรรมฟื้นฟู โรงพยาบาลศรีสะเกษ มีผู้มารับบริการสอนสวนปัสสาวะแบบสะอาดจำนวน  730 ราย สถิติปี พ.ศ. 2568  สวนปัสสาวะด้วยตนเอง 530 ราย สวนโดยผู้ดูแล 200 ราย ปัสสาวะได้เองแพทย์ให้หยุดสวน 250  ราย กลับไปคาสายสวน  110  ราย  ยังคงสภาพการสวนและนัดติดตาม 258 ราย  ไม่มาตามนัด   112 ราย     ผู้ป่วยกลับมารักษาซ้ำใน 1 เดือน   1 ราย คิดเป็นร้อยละ 0.14 จาก UTI การสอนสวนปัสสาวะเป็นครั้งคราวที่บ้าน ผู้ป่วยหรือผู้ดูแลต้องมีความรู้ ความมั่นใจ และเห็นความสำคัญในการสวนปัสสาวะเป็นครั้งคราวแบบสะอาดและผู้ป่วยหรือผู้ดูแลต้องกลับไปสวนปัสสาวะต่อที่บ้าน  
วัตถุประสงค์การวิจัย
[bookmark: _Hlk213786702]1.เพื่อพัฒนาโปรแกรมการสอนการสวนปัสสาวะเป็นครั้งคราวแบบสะอาดในผู้ป่วยกระเพาะปัสสาวะพิการ 
วิธีการศึกษา
กลุ่มตัวอย่างคัดเลือกแบบเจาะจง เป็นผู้ป่วยกระเพาะปัสสาวะพิการที่เข้ารับบริการในคลินิกเวชกรรมฟื้นฟู โรงพยาบาลศรีสะเกษ   ระหว่างเดือน  มกราคม พ.ศ. 2569 -  มีนาคม  พ.ศ. 2569 และไม่เคยได้รับการสอนการสวนปัสสาวะเป็นครั้งคราวแบบสะอาด มาก่อน จำนวน 12 ราย เครื่องมือที่ใช้ดำเนินการคือ คู่มือการสอนสวนปัสสาวะเป็นครั้งคราวแบบสะอาด  แผนการสอน และสื่อต่างๆ เช่น หุ่นจำลอง และวิดีทัศน์ เครื่องมือที่ใช้เก็บข้อมูล คือ แบบทดสอบความรู้และแบบประเมินทักษะการสวนปัสสาวะด้วยตนเองแบบสะอาด วิเคราะห์ข้อมูลด้วยสถิติเชิงพรรณนาและสถิติอนุมาน
ผลการศึกษา   
ผู้ป่วยที่เข้าโปรแกรมการสอนสวนปัสสาวะเป็นครั้งคราวแบบสะอาดก่อนและหลังเข้า พบว่าคะแนนเฉลี่ยของความรู้หลังเข้าโปรแกรมการสอนสวนปัสสาวะเป็นครั้งคราวแบบสะอาด เพิ่มขึ้นอย่างมีนัยสำคัญทางสถิติ  มีคะแนนเฉลี่ยความรู้เพิ่มขึ้นจาก 8.03 เป็น 9.50 ส่วนเบี่ยงเบนมาตรฐานจาก .51  เป็น.75 โดยหัวข้อที่ผู้ป่วยมีความรู้ถูกต้องเพิ่มขึ้นชัดเจนคือ วิธีการระบายปัสสาวะที่ถูกต้อง และการปฏิบัติตนเมื่อมีอาการผิดปกติ เช่น ปัสสาวะขุ่นหรือมีไข้
	กลุ่มตัวอย่างมีทักษะในการสวนปัสสาวะเพิ่มขึ้นจากการประเมินครั้งที่ 1 (หลังสอน 1 วัน)



= 10.41   S.D.= 1.24  ประเมินครั้งที่ 2 ( หลังสอน 1 สัปดาห์) =11.91  S.D.= .99 ประเมินครั้งที่ 3  (หลังสอน 1 เดือน) =12.91 S.D.= .28  คะแนนความรู้และทักษะหลังการสอนสูงกว่าก่อนการสอนอย่างมีนัยสำคัญทางสถิติ (p < .007)

	ความพึงพอใจต่อการให้บริการ   ผลการศึกษาพบว่าในภาพรวมของความพึงพอใจด้านการให้บริการสอนสวนปัสสาวะเป็นครั้งคราวแบบสะอาดตามโปรแกรมอยู่ในระดับดีมาก    (  = 4.73 ) 
สรุปและข้อเสนอแนะ
ผู้ป่วยหรือผู้ดูแลที่เข้าโปรแกรมการสอนการสวนปัสสาวะเป็นครั้งคราวแบบสะอาด มีความรู้และทักษะเพิ่มขึ้น และสามารถนำไปใช้ในทางคลินิกได้ 
ควรเน้นความรู้ในการใช้สายสวนร่วมกับผู้อื่นและก่อนการสวนปัสสาวะควรล้างมือด้วยสบู่และน้ำให้สะอาดทุกครั้ง  สามารถพัฒนาเป็นการใช้ Telemedicine  ในผู้ป่วยสวนปัสสาวะเป็นครั้งคราวแบบสะอาด
คำสำคัญ  
การสวนปัสสาวะด้วยตนเองแบบสะอาด, ผู้ป่วยกระเพาะปัสสาวะพิการ

